MEMORANDUM O POROZUMENÍ
MEDZI
VLÁDOU SLOVENSKEJ REPUBLIKY
A
VLÁDOU SPOJENÝCH ARABSKÝCH EMIRÁTOV
O ZALOŽENÍ SPOLOČNÉHO HOSPODÁRSKEHO VÝBORU
PREAMBULA

Vláda Slovenskej republiky a vláda Spojených arabských emirátov (ďalej len „strany“);

uznávajúc, že hospodárska spolupráca je základnou a nevyhnutnou súčasťou rozvoja dvojstranných vzťahov na pevnom a dlhodobom základe rovnosti, reciprocity a vzájomného prínosu pre  strany;

ubezpečujúc, že toto Memorandum o porozumení (ďalej len „memorandum“) položí základy 
pre rozvoj hospodárskej spolupráce medzi stranami;  

sa dohodli takto:

ČLÁNOK 1
Spoločný výbor pre hospodársku spoluprácu


(1)  Strany týmto zakladajú Spoločný hospodársky výbor (ďalej len „spoločný výbor“).
(2) Spoločnému výboru predsedá minister hospodárstva Slovenskej republiky a minister hospodárstva Spojených arabských emirátov. 
(3)  Spoločný	výbor	tvoria predstavitelia vládnych orgánov a podnikateľského sektora strán.


ČLÁNOK 2
Úlohy spoločného výboru


1. Spoločný výbor zastrešuje slovensko-emirátske vzťahy v nasledovných oblastiach:

0. skúma vhodné opatrenia a možnosti na podporu, rozšírenie a posilnenie dvojstranných hospodárskych vzťahov;


0. zabezpečuje  výmenu  informácií  a  názorov  na  hospodársku  situáciu  
v oboch krajinách, na globálne ekonomické otázky a iné hospodárske záležitosti 
v záujme obojstranného prínosu a prosperity obidvoch krajín;
0. navrhuje odporúčania na odstránenie prekážok a identifikuje problémové oblasti, 
ktoré by mohli negatívne ovplyvniť hladký rozvoj hospodárskej spolupráce 
medzi Slovenskou republikou a Spojeným arabskými emirátmi;
0. podporuje, spája a uľahčuje spoluprácu predstaviteľov podnikateľského sektora oboch krajín; 
0. podporuje účasť súkromného sektora na veľtrhoch, výstavách a ekonomických fórach v oboch krajinách;
0. podporuje spoluprácu malých a stredných podnikov v oboch krajinách;
0. skúma  a podľa  potreby  posudzuje  návrhy  a projekty vzájomnej  spolupráce  
a spoluprácu s tretími krajinami v oblasti investičných a rozvojových projektov;
0. po  dohode  posudzuje  ďalšie  záležitosti  týkajúce  sa  dvojstrannej hospodárskej spolupráce v spoločnom záujme oboch strán.

1. Hospodárska spolupráca uvedená v ods. (1) tohto článku zahŕňa aj nasledovné oblasti: financie, bankovníctvo, priemysel, cestovný ruch, poľnohospodárstvo, dopravu, technologický rozvoj, rozvoj ľudských zdrojov, chemický a petrochemický priemysel, vzdelávanie, vedecký a technický  výskum, telekomunikácie a informačnú spoločnosť. 

ČLÁNOK 3
Zasadnutia spoločného výboru


(1) Spoločný  výbor  zasadá  podľa  potreby  striedavo  v Slovenskej  republike  
 a v Spojených arabských emirátoch v termínoch, na ktorých sa strany dohodnú. 
(2) Vedúci  predstavitelia  delegácií  navrhnú  spoločný predbežný program  najneskôr         jeden (1) mesiac pred plánovaným dátumom zasadnutia spoločného výboru.

1. Hostiteľská strana vypracuje zápisnicu zo stretnutia, ktorú odsúhlasia a podpíšu vedúci predstavitelia delegácií na záver zasadnutia.
1. Spoločný výbor môže stanoviť vlastné pravidlá a postupy.

ČLÁNOK 4
Zmeny a dodatky

Toto memorandum je možné meniť a dopĺňať na základe vzájomného súhlasu strán výmenou diplomatických nót medzi stranami diplomatickou cestou. Každý dodatok tohto memoranda nadobudne platnosť v súlade s ods. (1) článku (6). 


ČLÁNOK 5
Urovnávanie sporov

Každý	prípadný spor, ktorý vznikne v dôsledku výkladu, uplatňovania 
alebo implementácie tohto  memoranda,  sa  rieši  mierovou cestou prostredníctvom konzultácií a rokovaní medzi stranami počas zasadnutia spoločného výboru, alebo ak konzultácie a rokovania nepovedú k urovnaniu sporu, diplomatickou cestou.


ČLÁNOK 6
Nadobudnutie platnosti, trvanie a ukončenie

(1) Toto memorandum nadobúda platnosť dňom jeho podpisu a ostáva v platnosti, až kým nedôjde k jeho ukončeniu v súlade s ods. (2) tohto článku.
(2) Toto memorandum môže každá zo strán ukončiť písomnou výpoveďou 
so šesťmesačnou (6) výpovednou lehotou, ktorá začne plynúť odo dňa doručenia výpovede druhej strane, ktorú doručí diplomatickou cestou.
(3) Vypovedaním tohto memoranda nie je dotknuté plnenie osobitných dohôd, programov 
a záväzkov, ktoré strany začali realizovať pred jeho vypovedaním, 
ani dokončenie činností, ktoré v čase ukončenia memoranda ešte neboli dokončené, pokiaľ sa strany nedohodnú inak.




NA POTVRDENIE VYŠŠIE UVEDENÉHO, dolupodpísané osoby, riadne oprávnené vládou Slovenskej republiky a vládou Spojených arabských emirátov, podpísali toto  memorandum v dvoch pôvodných vyhotoveniach, každé v slovenskom, arabskom a anglickom jazyku. V prípade rozdielnosti výkladu je rozhodujúce znenie v anglickom jazyku. 

DANÉ v ………………… dňa ……… mesiaca ………… roku …………









	                         ZA VLÁDU
SLOVENSKEJ REPUBLIKY


	ZA VLÁDU
SPOJENÝCH ARABSKÝCH EMIRÁTOV



                   

